Lōncetla – buchalterski dokōmynt, na kerym je wydurkowano informacyjo ô wysokości geltagu. Mo forma dugigo a wōnskigo paska. Na lōncetli stoji, wiela pracownik robiōł godzin we mieśōncu, wiela mo za nadgodziny, prymie a inksze, wiela wynośōły dowki a geld na ubezpieczyniy atd. We folklorze a ôsprowkach we ślōnskich familijach lōncetla niyroz bōła sztichym do haje, kej chop za wielgo tajla ze geltagu ustawiōł we szynku, abo kej niy chcioł jij pokozać ślubnyj.